Predkladacia správa

             Informáciu o poskytovaní úverov bankovými inštitúciami SR predkladá Národná banka Slovenska na základe uznesenia vlády SR č. 808 zo 6. novembra 2008 k návrhu  opatrení vlády SR na prekonanie dopadov globálnej finančnej krízy.
 
Materiál obsahuje informácie o novoposkytnutých úveroch aj o celkovom stave poskytnutých úverov klientom celkom, o úveroch podnikovému sektoru, o úveroch obyvateľstvu a informácie o úrokových sadzbách na novoposkytnuté úvery klientom.
 
Materiál nebol predmetom medzirezortného pripomienkového konania vzhľadom na jeho informatívny charakter.
 
Predložený materiál nemá vplyv na rozpočet verejnej správy, vplyv na podnikateľské prostredie, sociálne vplyvy, vplyvy na životné prostredie ani vplyvy na informatizáciu spoločnosti.